
ΠΕΡΙΕΧΟΜΕΝΑ 


β. Σχετική πρόταση του Αρχηγού ΓΕΕΘΑ, αποφασίζουμε: 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διεξαγωγή Εισιτηρίου Διαγωνισμού Αξιωματικών του Οικονομικού 
και του Στρατολογικού Σώματος των Ενόπλων Δυνάμεων. .. 1 

Παροχή της εγγύησης του Δημοσίου στο Ταμείο Αποκαταστάσεως 
του Συμβουλίου της Ευρώπης (ΤΑΣΕ) για τη χορήγηση δα¬ 
νείου ποσού ΓΙΕΝ 580.000.000 στο Πανεπιστήμιο Κρήτης. 2 

Χορήγηση Ειδικής Αποζημίωσης για πρόσθετη εργασία των Γεωτε- 
χνικών (Γεωπόνοι, Δασολόγοι, Κτηνίατροι, Ιχθυολόγοι, Γεωλό¬ 


γοι) . 3 

Εξαίρεση από το Ν. 1735/87 της πλήρωσης δύο (2) θέσεων του 
κλάδου'ΠΕ Φαρμακοποιών στο Περιφερειακό Γενικό Νοσοκο¬ 
μείο Αθηνών «ΙΠΠΟΚΡΑΤΕΙΟ». 4 

Υπολογισμός αποζημίωσης εκπαιδευτικών πρωτοβάθμιας εκπαί¬ 
δευσης, για πρόσθετη απασχόληση. 5 

Συγκρότηση του Δ.Σ. του Ο.Π.Ε.'. . . 6 


Αντικατάσταση της παργρ. 1 της 30497/2589/1989 απόφασης 
του Υπουργού Μεταφορών και Επικοινωνιών σχετικά με την 
αντικατάσταση των κινητήρων ΕΔΧ (ταξί) αυτοκινήτων περιο¬ 


χής Αθηνών - Πειραιώς και Περιχώρων.:.. 7 

Χορήγηση ΑΤΑ Β' τετραμήνου 1989 στους συνταξιούχους του 
ΝΑΤ. 8 

Σύσταση Νομικού Προσώπου Δημοσίου Δικαίου στην Κοιν. Φαραγ¬ 
γιού Ν. Φλώρινας με την επωνυμία «Σχολική Επιτροπή Δημοτι¬ 
κού». 9 

Σύσταση Νομικού Προσώπου Δημοσίου Δικαίου στην κοινότητα Αε¬ 
τού Ν. Φλώρινας με την επωνυμία «Σχολική Επιτροπή Γυμνα¬ 
σίου, Δημοτικού και Νηπιαγωγείου Κοιν/τας Αετού..10 

Σύσταση Σχολικής Επιτροπής στη Κοινότητα Νέας Τρίγλιας Ν. 
Χαλκιδικής, με την Επωνυμία Σχολική Επιτροπή Νηπιαγω¬ 
γείων Ν. Τρίγλιας.11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 337/375897 (1) 

Διεξαγωγή Εισιτηρίου Διαγωνισμού Αξιωματικών του Οικονομικού και 
του Στρατολογικού Σώματος των Ενόπλων Δυνάμεων. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 3 παράγραφος 3 και τα άρθρα 4 και 5 του Ν. 1848/ 
1989 «Προέλευση των Μονίμων Αξιωματικών του Οικονομικού και 
Στρατολογικού Σώματος των Ενόπλων Δυνάμεων», 


Άρθρο 1. 

ΓΕΝΙΚΑ. 

1. Με μέριμνα της ΣΣΑΣ γίνεται η προετοιμασία διεξαγωγής των 
γραπτών και προφορικών εξετάσεων των υποψηφίων που θα συμμετά- 
σχουν στο διαγωνισμό για υποψηφίους Αξιωματικούς Οικονομικού και 
Στρατολογικού των Ενόπλων Δυνάμεων. Η προετοιμασία πρέπει να 
έχει περατωθεί προ της καθοριζόμενης ημερομηνίας ενάρξεως των γρα¬ 
πτών και προφορικών εξετάσεων με την εγκύκλιο προκηρύξεως του δια¬ 
γωνισμού. 

2. Από την προηγούμενη τουλάχιστον της ενάρξεως των εξετάσεων 
ανακοινώνονται, σε κατάλληλους χώρους για ενημέρωση των υποψη¬ 
φίων, ο τόπος (αίθουσα) της διεξαγωγής της εξετάσεως, η ακριβής 
ώρα, που πρέπει να παρουσιασθούν οι υποψήφιοι, καθώς και κάθε χρή¬ 
σιμη πληροφορία ή οδηγία για διευκόλυνση των υποψηφίων. 

Άρθρο 2. 

ΕΠΙΤΡΟΠΕΣ ΔΙΕΝΕΡΓΕΙΑΣ ΤΩΝ ΕΞΕΤΑΣΕΩΝ. 

1. Για τη διενέργεια του εισιτηρίου διαγωνισμού (γραπτές και προφο¬ 
ρικές εξετάσεις) συγκροτούνται με Απόφαση του Υπουργού Εθνικής 
Άμυνας και του αρμόδιου κατά περίπτωση Υπουργού, εάν απαιτηθεί, οι 
παρακάτω Επιτροπές: 

α. Επιτροπή Επιβλέψεως. 

Αυτή αποτελείται, από ένα ανώτερο Αξιωματικό ως Πρόεδρο και 
αριθμό άλλων ανωτέρων Αξιωματικών ή βαθμού Λοχαγού και αντι¬ 
στοίχων (ένας για κάθε αίθουσα εξετάσεων) ανάλογα με τον αριθμό των 
υποψηφίων, ως επιπτών των αιθουσών εξετάσεων. Η παραπάνω επι¬ 
τροπή βοηθείται στο έργο της από Αξιωματικούς που ορίζονται την 
προηγουμένη των εξετάσεων με Ημερήσια Διαταγή της Σχολής. 

β. Εξεταστικές Επιτροπές. 

Οι εξεταστικές επιτροπές των γραπτών και προφορικών είναι μία για 
κάθε μάθηκα και αποτελούνται από: 

(1) Ένα ανώτερο Αξιωματικό ως πρόεδρο, ο οποίος είναι αντίστοι¬ 
χης ειδικότητας με αυτή του διαγωνισμού και πτυχιούχος της αντίστοι¬ 
χης επιστήμης, στην οποία ανήκει το προς εξέταση μάθημα. Για την έκ¬ 
δοση ιδεών ο Αξιωματικός μπορεί να είναι πτυχιούχος οποιουδήποτε 
Ανωτάτου Εκπαιδευτικού Ιδρύματος. 

(2) Ένα Τακτικό ή Έκτακτο Καθηγητή του αντίστοιχου μαθήματος, 
από τις Παραγωγικές Σχολές των Ενόπλων Δυνάμεων ή Αξιωματικό 
που διδάσκει το αντίστοιχο μάθημα σε Παραγωγική Σχολή, ως εξετα- 
στού του μαθήματος. Εάν δεν είναι δυνατή η επιλογή του υπόψη εξετα- 
στού από τις Ένοπλες Δυνάμεις, είναι δυνατό να ορισθεί ως εξεταστής 
ένας από τα μέλη του ΔΕΠ του Αριατοτελείου Πανεπιστημίου Θεσσαλο¬ 
νίκης ή άλλου ΑΕΙ. 

(3) Ένα ανώτερο Αξιωματικό ή Λοχαγό και αντιστοίχων της αντί¬ 
στοιχης ειδικότητας. 

γ. Επιτροπές Αποκαλύψεως Γραπτών. 

Αποτελούνται, από ένα ανώτερο Αξιωματικό ως Πρόεδρο για όλα τα 
μαθήματα και δύο Αξιωματικούς από βαθμού Λοχαγού και αντιστοί- 

χων και άνω ως μέλη, για κάθε μάθημα. 

2. Εκτός από τα παραπάνω τακτικά μέλη των επιτροπών ορίζονται 
ισάριθμα και αναπληρωματικά μέλη, τα οποία διαμένουν στην πόλη που 
διεξάγεται ο διαγωνισμός. Σε περίπτωση δε απροόπτου και ανυπέρβλη¬ 
του κωλύματος κάποιου μέλους επιτροπής για συμμετοχή στη διενέρ¬ 
γεια του διαγωνισμού, ο Διοικητής της Σχολής με διαταγή του αντικα¬ 
θιστά τούτο από τα αντίστοιχα αναπληρωματικά μέλη που έχουν ορι- 
σθεί. 

Άρθρο 3. 

ΚΑΘΗΚΟΝΤΑ ΕΠΙΤΡΟΠΩΝ. 

Επιτροπή Επιβλέψεως. 

1. Συγκεντρώνει κατά την καθορισθείσα ημέρα και ώρα τους υποψη¬ 
φίους στους προσδιορισθέντες χώρους διενέργειας του διαγωνισμού και 
ενεργεί έλεγχο προαελεύσεως τούτων, μετά τη λήξη του οποίου ουδείς 
γίνεται δεκτός. 

2. Εισάγει τους υποψηφίους στις αίθουσες του διαγωνισμού με την 
επίδειξη του δελτίου ταυτότητας, που έχει ορισθεί με την εγκύκλιο του 
διαγωνισμού να φέρουν κατά τις εξετάσεις και καθορίζει σε ένα έκαστο 
τη θέση στην αίθουσα. 

3. Χορηγεί στους υποψηφίους γραφική ύλη, όμοια μ’ αυτή που χορη¬ 
γείται στις Πανελλήνιες εξετάσεις και σύμφωνα με τις σχετικές διατά¬ 
ξεις που ισχύουν γι’ αυτές. 

Στο πρώτο από τα χορηγούμενα φύλλα χάρτου και στο αριστερό άνω 
άκρο αυτού έχει προσαρμοσθεί καταλλήλως τεμάχιο αδιαφανούς χάρ¬ 
του, ούτως ώστε επικολλούμενο περιφερειακούς να επικαλύπτει τμήμα 
λευκού χάρτου, για την αναγραφή των στοιχείων του υποψηφίου, τα 
οποία έτσι παραμένουν απόρρητα μέχρι την αποκάλυψη των γραπτών 
από της αντιστοίχου επιτροπής. 

Την παραπάνω γραφική ύλη παραλαμβάνει η Επιτροπή από το Διευ¬ 
θυντή Σπουδών της Σχολής με πρωτόκολλο, ελέγχει την κανονικότητα 
αυτής και λαμβάνει κάθε άλλο μέτρο που διασφαλίζει το αδιάβλητο και 
αποκλείει τη δυνατότητα αντικαταστάσεως μεταγενέστερα του χορη¬ 
γούμενου χάρτου με άλλο. 

Είναι δυνατό να επιτραπεί κατά την κρίση της Εξεταστικής Επιτρο¬ 
πής και μόνο για μαθήματα που απαιτείται, η χορήγηση απλού φύλλου 
χάρτου, ανάλογα σφραγισμένου, για πρόχειρο. Τούτο παραδίδεται μαζί 
με το γραπτό από τον υποψήφιο στον Επόπτη της αίθουσας και κατα- 
στρέφεται απ’ αυτόν. 

4. Μετά τη χορήγηση της γραφικής ύλης και αφού βεβαιωθεί ότι 
κάθε υποψήφιος παρέλαβε ένα σώμα, παραδίδει τα πλεονάζοντα στο 
πρόεδρο της παρούσας επιτροπής, ο οποίος τα παραδίδει με πρωτό¬ 
κολλο και παρουσία της επιτροπής, στο Διευθυντή Σπουδών μετά το πέ¬ 
ρας της εξετάσεως. 

5. Μετά τα παραπάνω σε κάθε αίθουσα δίνονται από τον επόπτη οι 
κατάλληλες οδηγίες για την καταχώρησης των προκαταρκτικών στοι¬ 
χείων, καθώς και για την αποφυγή οποιοσδήποτε προσπάθειας αντι¬ 
γραφής, άλλης βοήθειας ή σημάνσεως των γραπτών. 

6. Μετά την εκφώνιαη του θέματος: 

α. Ο επόπτης και οι επιτηρητές δεν εξέρχονται από την αίθουσα. 

β. Απαγορεύεται η είσοδος στην αίθουσα παντός προσώπου, πλην του 
Διοικητού της Σχολής, του Προέδρου, της Επιτροπής επιβλέψεως, του 
Δ/ντού Σπουδών και του Νομικού Συμβούλου της Σχολής. 

γ. Απαγορεύεται κάθε έξοδος υποψηφίων από την αίθουσα, για 
οποιαδήποτε αιτία, προ της παρελεύσεως των 2/3 του καθορισθέντος 
χρόνου περατώσεως του διαγωνισμού και της παραδάσεως του γρα¬ 
πτού. Απομάκρυνση διαγωνιζομένου από την αίθουσα προ της παρελεύ¬ 
σεως του χρόνου αυτού, συνεπάγεται μηδενισμό του γραπτού του. Σε 
περίπτωση που λόγω ανώτερος βίας απαιτείται η έξοδος υποψηφίου 
από την αίθουσα, αυτή επιτρέπεται κατά την κρίση της επιτροπής, μετά 
την παρέλευση των 2/3 του χρόνου εξετάσεως και με συνοδεία ενός εκ 
των μελών της επιτροπής μέχρι της επανόδου αυτού στην αίθουσα. 

δ. Με πράξη της επιτροπής επιβλέψεως, μηδενίζεται το γραπτό του 
υποψηφίου, ο οποίος: 

(1) Αντιγράφει ή διευκολύνει άλλον σε αντιγραφή. 

' (2) Παρέχει ή δέχεται βοήθεια για την επίλυση των θεμάτων. 

(3) Δεν συμμορφώνεται με τις σύμφωνες με τους κανονισμούς διατά¬ 
ξεις και υποδείξεις των εντεταλμένων για την διεξαγωγή των εξετά¬ 
σεων οργάνων. 

ε. Ο μηδενιζόμενος αποβάλλεται από την αίθουσα, μετά παρέλευση 
των 2/3 του καθορισθέντος χρόνου περατώσεως του διαγωνισμού. 

στ. Αποκλείεται των περαιτέρω εξετάσεων ο υποψήφιος που δεν προ- 


σήλθε έγκαιρα ή καθόλου στην εξέταση μαθήματος και για οποιοδήποτε 
λόγο. 

Εξεταστική Επιτροπή. 

7. Είναι η ίδια για τη γραπτή και προφορική εξέταση κάθε μαθήμα¬ 
τος και συνέρχεται ικανό χρόνο προ της ενάρξεως του διαγωνισμού 
(γραπτού ή προφορικού) σε σύσκεψη, για τη σύνταξη και έλεγχο των θε¬ 
μάτων. 

8. Για την παραπάνω σύνταξη των θεμάτων της γραπτής εξέτασης, 
ακολουθείται η παρακάτω διαδικασία: 

α. Από κληρωτίδα που περιέχει, με μέριμνα της Σχολής σε συνεργα¬ 
σία με τον εξεταστή του μαθήματος, όλη την εξεταστέα ύλη κάθε μαθή¬ 
ματος κατά κεφάλαιο ή ενότητα ύλης, λαμβάνονται από την επιτροπή, 
παρουσία εκπροσώπου της Σχολής, δέκα πέντε (15) κλήροι περιέχοντες 
ισάριθμα κεφάλαια ή ενότητες. 

β. Από την ύλη των παραπάνω κληρωθέντων κεφαλαίων ή ενοτήτων 
και μετά την αποχώρηση του εκπροσώπου της Σχολής, ο εξεταστής του 
μαθήματος εισηγείται αριθμό θεμάτων όχι κατώτερο των είκοσι (20) 
και από αυτά, καταρτίζεται από την επιτροπή πίνακας από δέκα (10) 
θέματα. 

γ. Κάθε ένα από τα προηγούμενα θέματα πρέπει να καταρτίζεται από 
διάφορες ενότητες και να περιλαμβάνει τέσσερα ζητήματα (θέματα προς 
εξέταση). 

δ. Ειδικά για το μάθημα της Έκθεσης καταρτίζονται από την επι¬ 
τροπή, με εισήγηση του καθηγητού, τριάντα (30) θέματα, τα οποία τί¬ 
θενται στη κληρωτίδα για κλήρωση και καταρτισμό του πίνακα δέκα 
(10) θεμάτων, όπως έγινε παραπάνω. 

ε. Για μαθήματα των οποίων η εξετεστέα ύλη δεν διαχωρίζεται σε κε¬ 
φάλαια ή ενότητες, καταρτίζονται και τίθενται στη κληρωτίδα με μέρι¬ 
μνα της Σχολής, σε συνεργασία με τον εξεταστή του μαθήματος, ενότη- 
τος από 2 έως 10 σελίδες από τα κείμενα της ύλης που έχει καθορισθεί 
με τη σχετική εγκύκλιο του διαγωνισμού. 

στ. Οι παραπάνω καταρτιζόμενοι πίνακες των δέκα (10) θεμάτων, 
αφού υπογραφούν από την επιτροπή, τοποθετούνται σε φάκελο, που 
κλείνεται, σφραγίζεται και μονογράφεται από αυτή και μεταφέρεται σε 
μία από τις αίθουσες διεξαγωγής των εξετάσεων για τελική κλήρωση 
του προς εξέταση θέματος. 

9. Η Επιτροπή την ημέρα των εξετάσεων εισέρχεται στην αίθουσα 
διεξαγωγής των εξετάσεων φέρουσα το φάκελο των θεμάτων. 

10. Η κλήρωση του θέματος ενεργείται ως εξής: 

α. Ο επόπτης της αίθουσας παίρνει ένα κλήρο, από την κληρωτίδα 
που περιέχει όλα τα ονόματα των μετεχόντων στο διαγωνισμό υποψη¬ 
φίων και εκφωνεί το όνομα του κληρωθέντος, ο οποίος προσέρχεται για 
τη κλήρωση του θέματος. 

β. Ο υπόψη υποψήφιος παίρνει ένα κλήρο από άλλη κληρωτίδα, που 
περιέχει δέκα (10) κλήρους με αριθμούς από το 1 έως το 10 και εκφω¬ 
νεί τον αριθμό που κληρώθηκε και ελέγχει τους υπόλοιπους. 

γ. Μετά την κλήρωση η εξεταστική επιτροπή ανοίγει το φάκελο των 
θεμάτων και δίνει στον υποψήφιο να αναγνώσει μεγαλόφωνα το θέμα 
που αντιστοιχεί στον κληρωθέντα αριθμό. 

δ. Στη συνέχεια ο εξεταστής ή ο Πρόεδρος ή μέλος της Επιτροπής ή 
άλλο πρόσωπο, από τα νόμιμα παρευρισκόμενα στην αίθουσα απαγγέλει 
μεγαλόφωνα και βραδέως το θέμα, το οποίο οι υποψήφιοι αναγράφουν 
στη πρώτη σελίδα φύλλου χάρτου. Ταυτόγχρονα αναγράφεται στον πί¬ 
νακα της αίθουσας το θέμα, ούτως ώστε να είναι ορατό από τους υποψη¬ 
φίους συνέχεια. 

11. Σε περίπτωση ύπαρξης και άλλων αιθουσών κατά το διαγωνισμό 
ο τρόπος ανακοίνωσης του κληρωθέντος θέματος καθορίζεται από το 
Διοικητή της Σχολής. 

12. Ο εξεταστής δύναται να διευκρινίσει σημεία του θέματος εάν το 
κρίνει αναγκαίο. Επίσης καθορίζει τον απαιτούμενο χρόνο για την περά- 
τωση της ανάπτυξης του θέματος. Μετά από αυτά απαγορεύεται οποια¬ 
δήποτε ερώτηση ή ομιλία. 

13. Η εξεταστική επιτροπή δεν απομακρύνεται από την αίθουσα μέ¬ 
χρι πέρατος της εξετάσεως και την παραλαβή των γραπτών. 

14. Για τις προφορικές εξετάσεις, δημιουργείται από τη Σχολή κλη¬ 
ρωτίδα, η οποία περιέχει αριθμούς που ανταποκρίνονται στο σύνολο των 
σελίδων του καθοριζομένου εγκεριμένου συγγράμματος. Από τη σελίδα 
που κληρώνεται, ο εξεταστής διαμορφώνει ερώτηση. 

15. Η εξεταστική επιτροπή είναι υπεύθυνη για τον έλεγχο της κλη¬ 
ρωτίδας, σύμφωνα με τα καθοριζόμενα στην προηγούμενη παρά¬ 
γραφο. 

16. Η προφορική εξέταση των υποψηφίων διενεργείται την επομένη 

της γραπτής εξέτασης του αντίστοιχου μαθήματος σε ομάδες των πέντε 
(5) ατόμων, από την ίδια εξεταστική επιτροπή. Οι υποψήφιοι προσέρχο¬ 
νται κατά αλφαβητική σειρά ανά πένμτε στην αίθουσα της προφορικής 
εξετάσεως, όπου ενώπιον της επιτροπής κάθε υποψήφιος επιλέγει από 
κληρωτίδα τέσσερις αριθμούς, που αντιστοιχούν σε ισάριθμε!; σελίδες 
του συγγράμματος και τους παραδίδει στην επιτροπή. Από τις κληρω- 
θείσες σελίδες ο εξεταστής υποβάλλει στον υποψήφιο ισάριθμες ερωτή¬ 
σεις, μία από κάθε σελίδα. 

Επιτροπή Αποκαλύψεως. 

17. Παραλαμβάνει με πρωτόκολλο από την εξεταστική επιτροπή τα 
γραπτά και τα πρακτικά βαθμολογίας. 

18. Αποκαλύπτει σε ολομέλεια τα στοιχεία κάθε γραπτού και συντάσ¬ 
σει πίνακα βαθμολογίας, τον οποίο υποβάλει στη Διοίκηση της Σχολής. 

Άρθρο 4. 

ΠΑΡΑΔΟΣΗ - ΑΣΦΑΛΕΙΑ ΓΡΑΠΤΩΝ 

1. Κάθε υποψήφιος που τελειώνει την ανάπτυξη του θέματος, παρα- 
δίδει το γραπτό του στον επόπτη της αίθουσας ενώ επιδεικνύει το δελτίο 
ταυτότητάς του. Ο επόπτης αφού ελέγξει, ότι το ονοματεπώνυμο και τα 
λοιπά στοιχεία του υποψήφιου είναι σωστά γραμμένα, καλεί τον υποψή¬ 
φιο να επικαλύψει αυτά επικολλώντας περιφερειακά το αδιαφανές χαρτί. 
Ο επόπτης παραλαμβάνει στη συνέχεια το γραπτό και διαθέτει τη μονο¬ 
γραφή του στο τέλος του γραπτού. 

2. Η συγκέντρωση των γραπτών γίνεται κατά τμήματα (Οικονομικό 
- Στρατολογικό) και κατά μάθημα. 

3. ΜΕτά τη συγκέντρωση των γραπτών ο επόπτης, παρουσία του 
προέδρου της επιτροπής επιβλέψεως, αναμιγνύει αυτά και στη συνέχεια 
αριθμεί αυτά με κόκκινο μολύβι. 

4. Στη συνέχεια τα γραπτά παραδίδονται από τους επόπτες στην εξε¬ 
ταστική επιτροπή, συντασσομένου σχετικού πρωτοκόλλου, όπου θα φαί¬ 
νεται ότι ετηρήθηκαν οι διατάξεις του παρόντος, όσον αφορά την επί¬ 
βλεψη των διεξαχθεισών εξετάσεων. 

5. Η εξεταστική επιτροπή, αφού παραλάβει τα γραπτά, είναι υπεύ¬ 
θυνη για την ασφάλεια αυτών. 

6. Τα γραπτά και οι καταστάσεις βαθμολογίας των προφορικών τίθε¬ 
νται μέσα σε κιβώτιο που ασφαλίζεται με δύο κλείθρα, τα κλειδιά του 
οποίου κρατούν ο Πρόεδρος και ο εξεταστής του μαθήματος. 

7. Το κιβώτιο, συνοδευόμενο από τα μέλη της επιτροπής, μεταφέρε- 
ται στη Σχολή και ασφαλίζεται σε αίθουσα όπου τοποθετείται φρουρά. 

Άρθρο 5. 

ΔΙΟΡΘΩΣΗ - ΒΑΘΜΟΛΟΓΗΣΗ ΓΡΑΠΤΩΝ - ΠΡΟΦΟΡΙΚΩΝ 

1. Ο χρόνος πέρατος διορθώσεως των γραπτών κάθε μαθήματος, ο 
χώρος διορθώσεως των γραπτών και οι ώρες εργασίας της επιτροπής, 
καθορίζονται με διαταγή της Σχολής. 

2. Η εξεταστική επιτροπή εργάζεται σε σώμα υπό την ευθύνη του 
Προέδρου της και σύμφωνα με τις διατάξεις του Ν. 1848/89 και του 
παρόντος. 

3. Με βάση την εικοσάβαθμη κλίμακα βαθμολογίας τα μέλη της επι¬ 
τροπής βαθμολογούν τα γραπτά, κάθε ζήτημα δε έχει την αυτή βαθμο¬ 
λογική αξία. Το ίδιο επίσης ισχύει και για κάθε ερώτηση των προφορι¬ 
κών εξετάσεων. 

4. Τα γραπτά ελέγχει αρχικά ο εξεταστής και στη συνέχεια κάθε μέ¬ 

λος της επιτροπής κατ’ ιδίαν αναγράφει τη βαθμολογία σε κατάσταση 
έναντι του αύξοντα αριθμού αυτής, ο οποίος αντιστοιχεί στον αύξοντα 
αριθμό κάθε γραπτού. Για τις προφορικές εξετάσεις κάθε μέλος της επι¬ 
τροπής βαθμολογεί σε ονομαστική κατάσταση των υποψηφίων κατά (αλ¬ 
φαβητική σειρά και η βαθμολόγηση γίνεται κατά την εξέταση του υπο¬ 
ψήφιου. . ' 

.5. Μετά το τέλος της κατ’ ιδίαν βαθμολογίας των γραπτών, η επι¬ 
τροπή συντάσσει πρακτικό εις τριπλούν, αναφέρει ότι τηρήθηκαν οι δια¬ 
τάξεις του παρόντος και αντιγράφει τη βαθμολογία, κάθε γραπτού και 
κάθε υποψηφίου στα προφορικά. Η βαθμολογία κάθε γραπτού και υπο¬ 
ψηφίου στα προφορικά, είναι ο μέσος όρος των βαθμολογιών κάθε μέ¬ 
λους που αναφέρονται στα γραπτά και στις ιδιαίτερες καταστάσεις αυ¬ 
τών, οι οποίες είναι συνημμένες στα πρακτικά. 

6. Η διακύμανση της βαθμολογίας των μελών της εξεταστικής επι¬ 
τροπής, καθορίζεται ως εξής: 

α. Κάθε μέλος της επιτροπής του οποίου η βαθμολογία διαφέρει πέ¬ 
ραν των δύο βαθμών από αυτή του εξεταστού του μαθήματος, προσκα¬ 
λείται από τον Πρόεδρο για να αναθεωρήσει αυτή με νεώτερο έλεγχο 


του γραπτού (για τα προφορικά χωρίς έλεγχο), εάν επιμένει στην αρ¬ 
χική βαθμολογία του οφείλει να αιτιολογήσει τούτο στο πρακτικό βαθ¬ 
μολογίας και επί του γραπτού ή στη σχετική κατάσταση για τα προφο¬ 
ρικά. 

β. Εάν το παραπάνω μέλος επιμείνει στην αρχική βαθμολογία του, 
οφείλει να το αιτιολογήσει στο πρακτικό βαθμολογίας και στο γραπτό. 
Τελική απόφαση λαμβάνεται από επιτροπή που συγκροτείται με Δια¬ 
ταγή της Σχολής και αποτελείται από το Διευθυντή Σπουδών ως πρόε¬ 
δρο, ένα ανώτερο Αξιωματικό και ένα εξεταστή ως μέλη, που επιλέγο¬ 
νται από τις άλλες επιτροπές και έχουν ανάλογα προσόντα για τη βαθ¬ 
μολόγηση του γραπτού. Η τελική απόφαση της επιτροπής αιτιολογείται 
στο γραπτό και σε πρακτικό που συντάσσεται για το σκοπό αυτό. Η επι¬ 
τροπή στην απόφασή της δεν δεσμεύεται από τις βαθμολογίες της αντί¬ 
στοιχης εξεταστικής επιτροπής. 

γ. Σχετικά με την προφορική εξέταση, εάν το μέλος της υποπαραγρά- 
φου α' επιμένει στην αρχική βαθμολογία του, οφείλει να το αιτιολογήσει 
στην κατάσταση βαθμολογίας. Στην περίπτωση αυτή η επιτροπή της 
προηγουμένης παραγράφου αποφασίζει εάν θα ελαττωθεί η διαφορά 
στους 2 βαθμούς, ανάλογα με τα αναφερόμενα στα πρακτικά. 

Σε αρνητική περίπτωση, αντί της βαθμολογίοις που έχει θέσει το πα¬ 
ραπάνω μέλος της επιτροπής, τίθεται ως βαθμολογία ο μέσος όρος των 
βαθμολογιών των τριών μελών της εξεταστικής επιτροπής. 

7. Μετά τη σύνταξη του πρακτικού βαθμολογίας του μαθήματος 
κάθε μέλος της επιτροπής αντιγράφει σε κάθε γραπτό από το συνταχθέν 
πρακτικό τη βαθμολογία αριθμητικούς και ολογράφως, που έδωσε σ’ 
αυτό και υπογράφει παραπλεύρως του βαθμού. Απαγορεύονται οι διορ¬ 
θώσεις επί των βαθμολογιών. 

8. Ύστερα από το τέλος της βαθμολογίας η επιτροπή υποβάλλει στην 
επιτροπή αποκαλύψεως γραπτών τα πρακτικά μετά των γραπτών των 
υποψηφίων. 

Άρθρο 6. , 

ΑΠΟΚΑΛΥΨΗ ΓΡΑΠΤΩΝ - ΤΕΛΙΚΗ ΒΑΘΜΟΛΟΓΙΑ 
ΑΝΑΚΟΙΝΩΣΗ ΑΠΟΤΕΛΕΣΜΑΤΩΝ 

1. Η επιτροπή αποκαλύψεως συνέρχεται άμα την παραλαβή των 
πρακτικών και γραπτών από την εξεταστική επιτροπή και διενεργεί την 
αποκάλυψη των γραπτών. 

2. Κατά την αποκάλυψη των γραπτών απαγορεύεται η παρουσία 
οιουδήποτε εκτός των μελών της επιτροπής. 

3. Μετά την αποκάλυψη των γραπτών ελέγχεται η βαθμολογία του 
γραπτού. Σε περίπτωση που βαθμός μέλους έχει τροποποιηθεί από την 
επιτροπή της παραγράφου 6β ή 6γ του προηγούμενου άρθρου, ισχύει ο 
βαθμός της επιτροπής αυτής. Στη συνέχεια συντάσσεται ονομαστική κα¬ 
τάσταση των υποψηφίων με τη βαθμολογία που πέτυχαν στα γραπτά 
Τα γραπτά και η κατάσταση μονογράφονται από όλα τα μέλη. 

4. Για την εξαγωγή της τελικής βαθμολογίας κάθε υποψήφιου στο 
μάθημα, πολλαπλασιάζεται η βαθμολογία του γραπτού επί τον αριθμό 
δύο, προστίθενται, η προφορική βαθμολογία και ο ανηγμένος βαθμός 
του πτυχίου σύμφωνα με την κλίμακα βαθμολογίας των εξετάσεων, το 
δε άθροισμα διαιρείται με τον αριθμό τέσσερα. Στην τελική βαθμολογία 
είναι δυνατόν να υπάρχουν τρία δεκαδικά ψηφία. Σε περίπτωση τετάρ¬ 
του ψηφίου, εάν τούτο είναι ίσο με το πέντε (5) και μεγαλύτερο, στρογ- 
γυλοποιείται στο δέκα (10) άλλως δεν υπολογίζεται. 

5. Η επιτροπή μετά την εξαγωγή της τελικής βαθμολογίας, συντάσ¬ 
σει ονομαστική κατάσταση βαθμολογίας και πρακτικά, τα οποία υπο¬ 
βάλλει στη Σχολή μαζί με τα γραπτά και τις λοιπές καταστάσεις. 

6. Με μέριμνα της Δνσεως Σπουδών της Σχολής, μετά την εξαγωγή 
των αποτελεσμάτων κάθε μαθήματος, ανακοινώνονται στους υποψη¬ 
φίους τα αποτελέσματα των εξετάσεων δια τοιχοκολλήσεως,' έξω της 
Σχολής και σε εμφανή θέση, ονομαστικού πίνακα των υποψηφίων με την 
βαθμολογία που πέτυχε έκαστος και εάν είναι επιτυχών ή αποτυχών. 

7. Μετά την ανακοίνωση των αποτελεσμάτων κάθε μαθήματος, οι 
επιτυχόντες υποψήφιοι συνεχίζουν τις εξετάσεις στο επόμενο μάθημα, 
σύμφωνα με το πρόγραμμα που έχει εκπονήσει η Σχολή. 

8. Στο τέλος των εξετάσεων όλων των μαθημάτων η επιτροπή απο¬ 
καλύψεως γραπτών συντάσσει τους τελικούς, πίνακες βαθμολογίας επι- 
τυχόντων σύμφωνα με τις διατάξεις του Ν. 1848/89 και καθορίζει 
τους εισακτέους σύμφωνα με τον αριθμό εισακτέων που καθορίζει η 
εγκύκλιος προκήρυξης του διαγωνισμού. Όσοι από τους υποψήφιους 
δεν είναι εισακτέοι αλλά επιτυχόντες χαρακτηρίζονται ως επιλαχό- 
ντες. 

9. οι τελικοί πίνακες επιτυχόντων, εισακτέων και επιλαχόντων, υπο- 

βάλλονται υπό της επιτροπής στη Σχολή μαζί με τα σχετικά πρακτικά. 

10. Στο τέλος των εξετάσεων ανακοινώνονται από τη Σχολή οι τελι¬ 
κοί πίνακες επιτυχόντων μετά των βαθμολογιών που πέτυχαν. 

11. Αντίστοιχοι πίνακες των παραγράφων 9 και 10 του παρόντος 
άρθρου υποβάλλονται και στην αρμόδια Διεύθυνση του ΓΕΕΘΑ, προκει- 
μένου να κυρωθούν από τον Υπουργό Εθνικής Άμυνας και να γίνει η 
πρόσκληση για κατάταξη των εισακτέων. 

, Άρθρο 7. 

ΕΝΣΤΑΣΕΙΣ - ΑΝΑΘΕΩΡΗΣΗ ΓΡΑΠΤΩΝ 

1. Υποβολή ενστάαεως κατά του κύρους εξετάσεως μαθήματος επι¬ 
τρέπεται, εφόσον αυτή αναφέρεται σε παράβαση των σχετικών διατά¬ 
ξεων ή θίγονται έννομα συμφέροντα του ενισταμένου. 

2. Η ένσταση υποβάλλεται κατά τη διάρκεια της εξετάσεως του μα¬ 
θήματος και μέχρι πέρατος αυτής. Αυτή υποβάλλεται στην εξεταστική 
επιτροπή και δΓ αυτής υποχρεωτικά στη Διοίκηση της Σχολής, η οποία 
αποφαίνεται τελικά. 

3. Υποβολή αιτήσεων αναθεωρήσεως γραπτών αποκλείεται. 

4. Τα γραπτά φυλάσσονται από τη Διεύθυνση Σπουδών της Σχολής 
επί 6μηνο, από την ημερομηνία της εγκυκλίου διαταγής προσκλήσεως 
προς κατάταξη των επιτυχόντων. Μετά καταστρέφονται αφού συντα¬ 
χθεί σχετικό πρωτόκολλο. 

Άρθρο 8. 

ΤΕΛΙΚΕΣ ΔΙΑΤΑΞΕΙΣ 

1. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Η ισχύς της αποφάσεως αυτής αρχίζει από τη δημοσίευσή της στην 
Εφημερίδα της Κυβερνήσεως. 

Ο ΥΠΟΥΡΓΟΣ 

ΙΩΑΝΝΗΣ ΒΑΡΒΙΤΣΙΩΤΗΣ 

-φ- 

ΑριΟ, 2052733/11648/0025 (2) 

Παροχή της εγγύησης του Δημοσίου στο Ταμείο Αποκαταστάσεως του 

Συμβουλίου της Ευρώπης (ΤΑΣΕ) για τη χορήγηση δανείου ποσού 

ΓΙΕΝ 580.000.000 στο Πανεπιστήμιο Κρήτης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/82. 

2. Τις διατάξεις των Ν.Δ. 3897/1958 και 884/1971 αριθ. 16. ' 

3. Την πράξη του Διοικητή της Τ.Ε. αριθ. 1537/17.5.89 με την 
οποία εγκρίνεται η σύναψη δανείου σε συνάλλαγμα, ποσού ΓΙΕΝ 
5.000.000.000 μεταξύ του Ταμείου Αποκαταστάσεως του Συμβου¬ 
λίου της Ευρώπης και του Υπουργείου Εθνικής Παιδείας και θρησκευ¬ 
μάτων, για τη χρηματοδότηση του προγράμματος βελτίωσης της υλι- 
κοτεχνικής υποδομής του εκπαιδευτικού συστήματος. 

4. Το από 4.5.1989 ΤΕΓΕΧ του ΤΑΣΕ στο οποίο αναφέρονται οι 
όροι της εν λόγω δανειοδότησης. 

5. Τα πρακτικά της αριθ. 30ης/14.6.89 συνεδρίασης της Συγκλή¬ 
του του Πανεπιστημίου Κρήτης με την οποία εγκρίνεται η δανειοδότησή 
του από το ΤΑΣΕ. 

6. Το έγγραφο του Υπουργείου Εθνικής Παιδείας και θρησκευμά¬ 
των αριθ. ΣΤΙ 1602/21.7.1989 σχετικά με τη χορήγηση του δανείου 
σε συνάλλαγμα ποσού ΓΙΕΝ 5.000.000.000 από το οποίο ποσό ΓΙΕΝ 
580.000:000 θα χορηγηθεί στο Πανεπιστήμιο Κρήτης. 

7. Το έγγραφο του Πανεπιστημίου Κρήτης αριθ. 3071/15.6.89 
σχετικά με την ανωτέρω δανειοδότηση. 

8. Το έγγραφο του Υπουργείου Εθν. Οικονομίας αριθ. Ε. 3351/ 
1988 από το οποίο προκύπτει ότι η εξόφληση του δανείου θα καλύπτε¬ 
ται μέσα από το όριο πληρωμών του Προγράμματος Δημοσίων Επενδύ¬ 
σεων που θα καθορίζεται κάθε χρόνο για το Υπουργείο Παιδείας στα 
πλαίσια της κατάρτισης του Κρατικού Προϋπολογισμού, αποφασί¬ 
ζουμε: 

Παρέχουμε την εγγύηση του Ελληνικού Δημοσίου στο Ταμείο Απο¬ 
καταστάσεως του Συμβουλίου της Ευρώπης (ΓΟΝϋδ ϋΕ ΚΕΕΤΑΒ- 
ΕΙ55ΕΜΕΝΤ ϋϋ ΟΟΝ5ΕΙΕ ϋΕ I ΕυΚΟΡΕ) για τη δανειοδότηση του 
Πανεπιστημίου Κρήτης με ποσό ΓΙΕΝ Ιαπωνίας πεντακοσίων ογδόντα 
εκατομμυρίων (580.000.000) για τη χρηματοδότηση του Προγράμ¬ 


ματος βελτίωσης της υλικοτεχνικής υποδομής του εκπαιδευτικού συ¬ 
στήματος του Υπουργείου Εθνικής Παιδείας και Θρησκευμάτων. 

Η παρεχόμενη εγγύηση καλύπτει την εμπρόθεσμη εξυπηρέτηση του 
ανωτέρω δανείου κατά κεφάλαιο και τόκους. 

Η χορήγηση και η εξυπηρέτηση του δανείου, θα γίνει σύμφωνα με 
τους όρους που αναφέρονται στην ΠΔ/ΤΕ 1537/17.5.89, στο από 
4.5.89 ΤΕΓΕΧ του ΤΑΣΕ και στο αριθ. Ε. 3351/1988 έγγραφο του 
Υπουργείου Εθν. Οικονομίας. 

Το Πανεπιστήμιο Κρήτης παρακαλείται για την εμπρόθεσμη εξό¬ 
φληση του εν λόγω δανείου, το δε Υπουργείο Εθνικής Παιδείας και 
Θρησκευμάτων να φροντίζει να συμπεριλαμβάνονται κάθε χρόνο στο 
Πρόγραμμα Δημοσίων Επενδύσεων οι απαιτούμενες πιστώσεις οι 
οποίες θα μεταφέρονται στον Προϋπολογισμό του Πανεπιστημίου Κρή- 
της για την εκπλήρωση των υποχρεώσεών του από την ανωτέρω αιτία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Σεπτεμβρίου 1989 
Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 
- ψ - 

Αριθ. 2065126/7542/0022 (3) 

Χορήγηση Ειδικής Αποζημίωσης για πρόσθετη εργασία των Γεωτεχνι¬ 
κών (Γεωπόνοι, Δασολόγοι, Κτηνίατροι, Ιχθυολόγοι, Γεωλόγοι). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ - 

Έχοντας υπόψη: 

1. Τις διατάξεις: 

α. Του Π.Δ. 433/77, όπως έχουν τροποποιηθεί και ισχύουν σήμερα, 

β. Του Π.Δ. 1213/81, όπως έχουν τροποποιηθεί και ισχύουν σή- 
μερα, 

γ. Του Π.Δ. 402/88, «Οργανισμός Υπουργείου Γεωργίας». 

2. Την αριθ. 44012/1827/10.5.1988 κοινή απόφαση (ΦΕΚ 310/ 

Β/23.5.88) που κυρώθηκε με το άρθρο 13 του Ν. 1810/88 (ΦΕΚ 
223/Α/5.10.88). - 

3. Την παρ. 3 του άρθρου 13 του Ν. 1810/88 (ΦΕΚ 223/Α/88) 
καθώς και την αριθ. 2018885/2093/23.1.1989 κοινή απόφαση των 
Υπουργών Προεδρίας, Οικονομικών και Εργασίας). 

4. Τη διαπίστωση ότι από σειρά νέων νομοθετημάτων, Προεδρικών 
Διαταγμάτων και αποφάσεων για την εφαρμογή της Αγροτικής Πολιτι¬ 
κής, σε συνδυασμό με τους Κανονισμούς και Οδηγίες της ΕΟΚ έχει δη- 
μιουργηθεί πρόσθετος φόρτος εργασίας στους Γεωτεχνικούς Υπαλλή¬ 
λους για την ενιαία και επιτυχή εφαρμογή της Κοινής Αγροτικής Πολι¬ 
τικής προς όφελος της Ελληνικής Οικονομίας και της αγροτικής ανά¬ 
πτυξης της Χώρας. 

5. Το γεγονός ότι η βελτίωση και επίσπευση της διαδικασίας κατάρ¬ 
τισης Περιφερειακών Προγραμμάτων Ανάπτυξης, εκπόνησης των μελε¬ 
τών και κατασκευής έργων πάσης φύσεως, καθώς επίσης ότι η επί¬ 
σπευση των διαδικασιών έκδοσης διαφόρων πράξεων της Διοίκησης 
(αυτοψίες, βελτιώσεις βοσκοτόπων, οδοποιία, αναδασώσεις, εγγειοβελ¬ 
τιωτικά έργα, ιχθυοκαλλιέργειες, προγράμματα προστασίας της δημό¬ 
σιας υγείας και εξυγίανσης της κτηνοτροφίας, κλπ.) επιβάλλουν την 
άμεση αντιμετώπιση των σχετικών θεμάτων που αφορούν στη διοίκησή 
τους και στην ταχεία ρύθμιση των διαφόρων προβλημάτων - δυσχε- 
ρειών που δημιουργούνται κατά την εκτέλεσή τους. 

6. Το γεγονός ότι η επίσπευση των εργασιών απαιτεί συχνή έξοδο 
των γεωτεχνικών υπαλλήλων από το γραφείο για την αντιμετώπιση θε¬ 
μάτων που αφορούν στον σχεδίασμά, στον προγραμματισμό, στην 
έρευνα, στη μελέτη, στην οργάνωση, στην εποπτεία, στην κατασκευή, 
στη λήψη στοιχείων, στην εκτέλεση προγραμμάτων προστασίας, βελτί¬ 
ωσης και ανάπτυξης της κτηνοτροφίας, σε ειδικούς ελέγχους, στην πα¬ 
ρακολούθηση και εκμάθηση προγραμμάτων και κανονισμών της 
Ε.Ο.Κ. και τις εξ αυτών πρόσθετες ειδικές και εκτός γραφείου εργασίες. 

7. Το γεγονός ότι η καθυστέρηση των εργασιών που αναφέρονται 
στις πιο πάνω παραγράφους προκαλεί αντίστοιχη υστέρηση στα έσοδα 
του Κράτους και προξενεί δυσχέρειες στην έγκαιρη απορρόφηση σημα¬ 
ντικών ποσών από την Ε.Ο.Κ. και την καταβολή τους στους δικαιού¬ 
χους, καθώς και την ανεργία σε σημαντικούς κλάδους και πλήθος εργα¬ 
ζομένων, αποφασίζουμε: . . 

1) Εγκρίνουμε τη χορήγηση ειδικής μηνιαίας αποζημίωσης για πρό¬ 
σθετες εργασίες στους μόνιμους Γεωτεχνικούς υπαλλήλους του Υπουρ¬ 
γείου Γεωργίας και των εποπτευομένων απ’ αυτό Ν.Π.Δ.Δ. ως εξής: 

α. Με υπηρεσία μέχρι 5 (πέντε) ετών δέκα τέσσερις χιλιάδες δρχ. 

(14.000), 

β. Με υπηρεσία άνω των 5 (πέντε) ετών δέκα οκτώ χιλιάδες δοχ. 
(18.000). _. 

2) Τα παραπάνω ποσά χορηγούνται στο τέλος κάθε μήνα εφόσον: 

α. Διενεργούνται έγκαιρα και υποβάλλονται το αργότερο σε ένα μήνα 
από την πραγματοποίησή τους οι εκθέσεις αυτοψιών και ελέγχων. - 

β. Διενεργούνται έγκαιρα εντός μηνός οι αναγκαίες αυτοψίες και οι 
διαδικασίες για την άρτια εκπόνηση και επίβλεψη μελετών και προ¬ 
γραμμάτων. 

γ. Εκτελούνται και διεκπεραιώνονται έγκαιρα όλες οι διαδικασίες 
μέσα στις προθεσμίες που ορίζονται από Κανονισμούς και Οδηγίες της 
Ε.Ο.Κ., επιμέρους προγράμματα, αποφάσεις της Επιτροπής Τιμών και 
Εισοδημάτων καθώς και οι διαδικασίες σύνταξης μελετών και εκτέλε¬ 
σης έργων, λήψης πάαης φύαεως στοιχείων, παροχής οδηγιών και λοι¬ 
πών εργασιών που αφορούν στο σχεδίασμά, προγραμματισμό, έρευνα, 
επιμόρφωση, οργάνωση, εποπτεία, έλεγχο, τυποποίηση, συντήρηση - 
επιθεώρηση έργων, εμπορευμάτων και εγκαταστάσεων, έκδοσης κάθε 
μορφής τεχνικών πράξεων, έγκρισης διαφόρων προγραμμάτων, σχε¬ 
δίων, καθώς και λοιπών συναφών πράξεων, ,. 

3) Η ανωτέρω αποζημίωση δεν καταβάλλεται σε περίπτωση απου¬ 
σίας του υπαλλήλου με αναρρωτική άδεια, άδεια κύησης και τοκετού ή 
στο Εξωτερικό και γενικά σε κάθε περίπτωση υπηρεσιακής κατάστασης 
του υπαλλήλου που δεν δικαιολογεί την καταβολή της, με εξαίρεση μό¬ 
νον την απουσία στην κατ’ έτος κανονική άδεια. 

4) Οι δικαιούχοι της ανωτέρω αποζημίωσης δεν δικαιούνται άλλης 
αποζημίωσης για την πέραν του υποχρεωτικού ωραρίου απασχόλησή 
τους, υπερωρίες, κλπ. 

Σε περίπτωση δε συρροής αξιώσεων γίνεται επιλογή. 

Η απόφαση αυτή, που ισχύει από την 1η Σεπτεμβρίου 1989, να δη- 
μοσιευθεί στην Εφημερίδα της Κυβερνήσεως και θα κυρωθεί με Νόμο. 

Αθήνα, 19 Σεπτεμβρίου 1989 

οι ΥΠΟΥΡΓΟΙ 

. ΟΙΚΟΝΟΜΙΚΩΝ ΓΕΩΡΓΙΑΣ 

ΑΛΙΤ. ΣΑΜΑΡΑΣ ΣΤ. ΔΗΜΑΣ 

- ♦- 

Αριθ. Α2γ/30799 (4) 

Εξαίρεση από το Ν. 1735/87 της πλήρωσης δύο (2) θέσεων του κλά¬ 
δου ΠΕ Φαρμακοποιών στο Περιφερειακό Γενικό Νοσοκομείο Αθη¬ 
νών «ΙΠΠΟΚΡΑΤΕΙΟ». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1735/87. 

2. Την 491/14.9.89 πράξη του Υπουργού Προεδρίας της Κυβέρνη¬ 
σης. 

3. Τις υπηρεσιακές ανάγκες του Περιφερειακού Γενικού Νοσοκο¬ 
μείου Αθηνών «ΙΠΠΟΚΡΑΤΕΙΟ». 

4. Την αριθ. Α3β/οικ. 19296/7.11.88 (ΦΕΚ 75/5.2.87 τ.Β’) 
Υπουργική απόφαση (Οργανισμός του Νοσοκομείου), αποφασίζουμε: 

Εξαιρούμε από την εφαρμογή των διατάξεων του Ν. 1735/87 την 
πλήρωση (2) θέσεων του Περιφερειακού Γενικού Νοσοκομείου Αθηνών 
«ΙΠΠΟΚΡΑΤΕΙΟ», για την οποία δόθηκε η σχετική έγκριση του 
Υπουργού Προεδρίας της Κυβέρνησης με την πράξη του αριθ. 491/ 
14.9.89 και των οποίων η πλήρωση εμπίπτει στις διαδικασίες του Νό¬ 
μου αυτού, προκειμένου να αντιμετωπισθούν λειτουργικά προβλήματα 
του Νοσοκομείου. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 20 Σεπτεμβρίου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

ΑΘ. ΚΑΝΕΛΛΟΠΟΥΛΟΣ Μ. ΕΒΕΡΤ 


Αριθ. ΙΒ/8304 ; (5) 

Υπολογισμός αποζημίωσης εκπαιδευτικών πρωτοβάθμιας εκπαίδευ¬ 
σης, για πρόσθετη απασχόληση. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

Την επείγουσα ρύθμιση του τρόπου υπολογισμού της αποζημίωσης 
των εκπαιδευτικών πρωτοβάθμιας εκπαίδευσης, για πρόσθετη απασχό¬ 
ληση, αποφασίζουμε: 

Η αποζημίωση του άρθρου 35 του Ν, 1824/88 «Ρύθμιση θεμάτων 
εκπαιδευτικών και άλλες διατάξεις» (ΦΕΚ 296/Β/88) υπολογίζεται 
επί των αποδοχών της τελευταίας ημέρας του κάθε διδακτικού τριμή¬ 
νου. 

Η απόφαση αυτή να δημοσιευθεί στην Εφημερίδα της Κυβερνήσεως 
και θα κυρωθεί με νόμο. 

Αθήνα, 11 Σεπτεμβρίου 1989 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ 8, ΘΡΗΣΚΕΥΜΑΤΩΝ 

ΑΝΤ. ΣΑΜΑΡΑΣ Β. ΚΟΝΤΟΓΙΑΝΝΟΠΟΥΛΟΣ 

-ψ- 

Αριθ. οικ. Ε1/3627 (6) 

Συγκρότηση του Δ.Σ. του Ο.Π.Ε. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 437/85 «Καθορισμός και Κατανομή αρμοδιοτήτων των 
Υπουργείων», 

3. Το Π.Δ. 397/88 «Περί Οργανισμού του Υπουργείου Εμπορίου, 
όπως τροποποιήθηκε και συμπληρώθηκε με το Π.Δ. 408/89. 

4. Το Ν. 528/77 άρθρο 3 «Περί ιδρύαεως Α.Ε. με την επωνυμία 
ΟΡΓΑΝΙΣΜΟΣ ΠΡΟΩΘΗΣΕΩΣ ΕΞΑΓΩΓΩΝ Α.Ε.». 

5. Το Π.Δ. 234/88 «περί συστάσεως Γεν. Γραμματείας Εξωτερικού 
Εμπορίου». 

6. Τις με αριθ. Ε7/2259/4.10.88, Ε1/2293/14.6.89, Ε1/ 
2475/13.7.89 και Ε1/2924/24.7.89 Αποφάσεις «Περί συγκροτή- 
σεως του Δ.Σ. του Ο.Π.Ε., αποφασίζουμε: 

Τροποποιούμε τη με αριθ. Ε7/2259/4.10.88 απόφασή μας όπως 
τροποποιήθηκε με τις με αριθ. Ε1/2293/89, Ε1/2475/89 και Ε1/ 
2924/89 αποφάσεις του Υπουργού Εμπορίου και ορίζουμε τον Πάνο 
Μουρκούση, εκπρόσωπο του Πανελλήνιου συνδέσμου βιοτεχνιών και 
βιομηχανιών πλεκτικής ως αναπληρωτή του Κων/νου Γιαννιτσάρα εκ¬ 
προσώπου της Ένωσης Εμποροβιομηχανικών Επιμελητηρίων Ελλά¬ 
δος σε αντικατάσταση του Παναγιώτη Πανέτα που παραιτήθηκε. 

Κατά τα λοιπά ισχύει η αριθ. Ε7/2259/4.10.88 απόφαση όπως 
τροποποιήθηκε με τις Ε1/2293/89, Ε1/2475/89 και Ε1/2924/89 
αποφάσεις. 

Η θητεία του παρόντος Δ.Σ. λήγει στις 25.9.1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Σεπτεμβρίου 1989 
Ο ΥΠΟΥΡΓΟΣ 

ΑΝΔΡΕΑΣ ΑΝΔΡΙΑΝΟΠΟΥΛΟΣ 

. - 

Αριθ. 32909/2825 (7) 

Αντικατάσταση της παργρ. 1 της 30497/2589/1989 απόφασης του 

Υπουργού Μεταφορών και Επικοινωνιών σχετικά με την αντικατά¬ 
σταση των κινητήρων ΕΔΧ (ταξί) αυτοκινήτων περιοχής Αθηνών - 

Πειραιώς και Περιχώρων. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Την αρ. 30497/2589/1989 απόφαση του Υπουργού Μεταφο¬ 
ρών και Επικοινωνιών (ΦΕΚ 559/Β'28.7.1989) «περί αντικατάστα¬ 
σης των κινητήρων των ΕΔΧ (ταξί) αυτοκινήτων περιοχής Αθηνών - 
Πειραιώς και Περιχώρων». 

2. Το ότι επετράπη με την πιο πάνω απόφαση η αντικατάσταση των 


6966 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κινητήρων των ΕΔΧ (ταξί) αυτοκινήτων περιοχής Αθηνών - Πειραιώς 
και Περιχώρων, αφού προηγουμένως ελεγχθεί ο παλαιός κινητήρας και 
κριθεί ακατάλληλος για περαιτέρω χρήση, σύμφωνα με την αριθμ. 
4017/283/25.1.1989 εγκύκλιο του ΤΠ.ΜΕ. 

3. Το γεγονός ότι οι Τεχνικές Υπηρεσίες των Περιφερειακών Υπηρε¬ 
σιών του Υπουργείου Μεταφορών και Επικοινωνιών δεν διαθέτουν τον 
κατάλληλο τεχνικό εξοπλισμό για τον ενδελεχή τεχνικό έλεγχο της κα¬ 
ταλληλότητας των κινητήρων των αυτ/των, με αποτέλεσμα να προκα- 
λούνται προστριβές μεταξύ των ενδιαφερομένων και των υπαλλήλων 
των τεχνικών υπηρεσιών στην κρίση των οποίων (υπαλλήλων) εναπό¬ 
κειται το θέμα της ακαταλληλότητας ή όχι των υπό έλεγχο κινητήρων. 

4. Το γεγονός ότι ο κλάδος των ιδιοκτητών των ΕΔΧ αυτοκινήτων 
έχει επιφορτισθεί με πολλά προβλήματα εκ των μέτρων για την αντιρρύ- 
πανση του περιβάλλοντος στην περιοχή Αθηνών - Πειραιώς και Περι¬ 
χώρων, αποφασίζουμε: 

Αντικαθιστούμε την παρ. 1 της αρ. 30497/2589/1989 απόφαση 
ως ακολούθως: 

1. Επιτρέπουμε κατ’ εξαίρεση της αριθμ. 26670/730/1988 από¬ 
φασης του ΥΠ. ΜΕ. (ΦΕΚ 477/Β/1988) και μέχρι 31.12.1989 την 
αντικατάσταση των κινητήρων των κυκλοφορούντων ΕΔΧ αυτοκινήτων 
που έχουν έδρα διοικητική μονάδα που βρίσκεται στην περιοχή της πε- 
ριπτ. (α) της παραγρ. 2 του άρθρου 1 του νόμου 1437/1984 (ΦΕΚ 
59/Α/1984) εφόσον.ο παλαιός κινητήρας τους είναι ακατάλληλος για 
περαιτέρω χρήση αποδεικνυομένου τούτου (χωρίς επιθεώρηση του αυ¬ 
τοκινήτου) από υπεύθυνη δήλωση του νόμου 1599/1988, στην οποία 
να δηλούται: «ο πετρελαιοκινητήρας ή βενζινοκινητήρας με αριθμό σει¬ 
ράς...που είναι τοποθετημένος στο αρ.../ΕΔΧ (ταξί) αυτοκίνητό μου εί¬ 
ναι ακατάλληλος για περαιτέρω χρήση και χρειάζεται αντικατά¬ 
σταση». 

2. Κατά τα λοιπά ισχύει η αρ. 30497/2589/1989 απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Σεπτεμβρίου 1989 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

Αριθ. 2311.1/94/89 (8) 

Χορήγηση ΑΤΑ Β' τετραμήνου 1989 στους συνταξιούχους του ΝΑΤ. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ, 

ΟΙΚΟΝΟΜΙΚΩΝ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τη με αριθμ. 4817/657/9.5.89 απόφαση του Υπουργού Εθνι¬ 
κής Οικονομίας για τον καθορισμό του ποσοστού της ΑΤΑ για το Β' τε¬ 
τράμηνο (Μάιος - Αύγουστος) 1989. 

2. Τη με αριθμ. 9019/295/25.1.82 απόφαση του Υπουργού των 
Οικονομικών που κυρώθηκε με το άρθρο 55 του Ν. 1264/82 (ΦΕΚ 
43Β'/82) για τον καθορισμό της ΑΤΑ. 

3. Τη με αριθμ. 2001854/110/0022/10.1.1989 Κοινή Από¬ 
φαση των Υπουργών Εθνικής Οικονομίας και Οικονομικών για την κλι¬ 
μάκωση του ποσοστού της ΑΤΑ. 

4. Το άρθρο 23 του ΚΝ 792/78 (ΦΕΚ 220 Α/78) «περί τροποποι- 
ήαεως και συμπληρώσεως ενίων διατάξεων της περί ΝΑΤ νομοθεσίας 
και άλλων συναφών διατάξεων». 

5. Την απόφαση του ΔΣ/ΝΑΤ της 29ης συνεδρίασής του κατά την 
5.6.1989. 

6. Τη σύμφωνη γνώμη του Υπουργείου Εθνικής Οικονομίας Δ/νση 
Τιμών και Εισοδημάτων που διατυπώθηκε στο με αριθμ. 16302/922/ 
21.7.89 . έγγραφό του, αποφασίζουμε: 

1. Στους συνταξιούχους του ΝΑΤ χορηγείται αναδρομικά από 1ης 
ΜαΤου 1989, πέρα από την καταβαλλόμενη σύνταξη όπως αυτή δια¬ 
μορφωθεί την 30η Απριλίου 1989, το ποσοστό της ΑΤΑ 1 % του τετρα¬ 
μήνου ΜΑΪΟΥ - ΑΥΓΟΥΣΤΟΥ 1989. 

Ο υπολογισμός του παραπάνω ποσοστού θα γίνει στις καταβαλλόμε¬ 
νες συντάξεις της 30ης Απριλίου 1989 και κλιμακώνεται ανάλογα με 
το ύψος της μηνιαίας .σύνταξης ως κατωτέρω: 

α. Για συντάξεις μέχρι 70.000 δρχ. θα υπολογίζεται ολόκληρο το 
ποσοστό της ΑΤΑ δηλ. 1%. 

β. Για συντάξεις από 70.001 μέχρι 100.000 δρχ. θα υπολογίζεται 
ποσοστό της ΑΤΑ 0,75%. 


γ. Για συντάξεις από 100.001 δρχ. και πάνω θα υπολογίζεται ποσο¬ 
στό της ΑΤΑ 0,25% μετά την αφαίρεση του ειααγόμενου πληθωρισμού. 

2. Οι κατά τα παραπάνω αυξήσεις λαμβάνονται υπόψη και για τον 
υπολογισμό των δώρων ΠΑΣΧΑ και ΧΡΙΣΤΟΥΓΕΝΝΩΝ ως και της 
πρόθεσης μισής σύνταξης. 

Η απόφαση αυτή που ισχύει από 1η Μαΐου 1989, θα δημοσιευθεί 
στην Εφημερίδα της Κυβερνήσεως και θα κυρωθεί με Νόμο. 

Πειραιάς, 20 Σεπτεμβρίου 1989 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΣΟΥΦΛΙΑΣ Α. ΣΑΜΑΡΑΣ 

ΕΜΠΟΡΙΚΗΣ ΝΑΥΤΙΛΙΑΣ 

Α. ΠΑΥΛΙΔΗΣ 
~ - *♦- 

Αριθ. 12636 (9) 

Σύσταση Νομικού Προσώπου Δημοσίου Δικαίου στην Κοιν. Φαραγγιού 
Ν. Φλώρινας με την επωνυμία «Σχολική Επιτροπή Δημοτικού». 

Ο ΝΟΜΑΡΧΗΣ ΦΛΩΡΙΝΑΣ 

Έχοντας υπόψη: 1) Τις διατάξεις του άρθρου 175 του Π.Δ. 
76/85 «Δημοτικός και Κοινοτικός Κώδικας» όπως τροποποιήθησαν 
και συμπληρώθησαν με το άρθρο 11 παρ. 2 και 3 του Ν. 1832/89. 

2. Την αριθ. Δ4/162/28.3.1989 κοινή απόφαση των Υπουργών 
Εσωτερικών, Οικονομικών, Εθνικής Παιδείας και Θρησκευμάτων και 
Περιβάλλοντος Χωροταξίας και Δημοσίων Έργων (ΦΕΚ 238/Β/ 
5.4.89) με την οποία προβλέπεται η σύσταση δημοτικών ή κοινοτικών 
νομικών προσώπων με την επωνυμία «Σχολική Επιτροπή». 

3. Την αριθ. 26/1989 απόφαση του Κοινοτικού Συμβουλίου Φα¬ 
ραγγιού, αποφασίζουμε: 

1. Συνιστούμε νομικό πρόσωπο δημοσίου δικαίου με την επωνυμία 
«Σχολική Επιτροπή Δημοτικού» στην Κοινότητα Φαραγγιού του Νομού 
Φλώρινας. 

2. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου 
αποχέτευσης, αναλωσίμων υλικών κ.λπ. 

β. Η εκτέλεση μικρών έργων για επισκευή και συντήρηση των διδα¬ 
κτηρίων. 

γ. Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ. Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από πενταμελές διοικητικό συμβού¬ 
λιο αποτελούμενο από τους: 

α. Εκάστοτε Πρόεδρο της Κοινότητας ως Πρόεδρο 
β. Δύο (2) Κοινοτικούς Συμβούλους που ορίζονται με απόφαση του 
Κοινοτικού Συμβουλίου. 

γ. Εκάστοτε Δ/ντή τού Δημοτικού Σχολείου. 

δ. Έναν εκπρόσωπο του συλλόγου γονέων και κηδεμόνων. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας κοινοτικής περιόδου. 

Η θητεία των μελών του Δ.Σ, ακολουθεί την Κοινοτική περίοδο. 
Το Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 
α. Ετήσια επιχορήγηση της Κοινότητας 
β. Ετήσια επιχορήγηση του κράτους 

γ. Κάθε είδους εισφορές, δωρεές, κληρονομιές, κληροδοσίες 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του 

6. Περιουσία. 

Ολόκληρη η υφιστάμενη κινητή και ακίνητη περιουσία της σχολικής 
μονάδας. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 




_ _ _ ΕΦΗΜΕΡΙΣ ΤΗΣ ΚΥΒΕΡΜΗΣΕΟΣ (ΤΕΥΧΟΣ ΔΕΥΤΕΡΟ) _ 6967 

Η απόφαση αυτή να δημοσιευθεί στην Εφημερίδα της Κυβερνήσεως. 8. Η απόφαση αυτή να δημοσιευθεί στην Εφημερίδα της Κυβερνή- 


Φλώρινα, 13 Σεπτεμβρίου 1989 

0 Νομαρχών Δ/ντής 
ΑΓΓ. ΑΣΗΜΑΚΟΠΟΪΛΟΣ 

- 4 - 

Αριθ. ΕΣ 12818 (10) 

Σύσταση Νομικού Προσώπου Δημοσίου Δικαίου στην Κοινότητα Αετού 
Ν. Φλώρινας με την επωνυμία «Σχολική Επιτροπή Γυμνασίου, Δη¬ 
μοτικού και Νηπιαγωγείου Κοιν/τας Αετού. 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις του άρθρου 175 του Π.Δ. 76/85 «Δημοτικός και 
Κοινοτικός Κώδικας» όπως τροποποιήθησαν και συμπληρώθησαν με το 
άρθρο 11 παρ. 2 και 3 του Ν. 1832/89. 

2. Την αριθμ. Δ4/162/28.3.1989 κοινή απόφαση των Υπουργών 
Εσωτερικών, Οικονομικών, Εθνικής Παιδείας και Θρησκευμάτων και 
Περιβάλοντος Χωροταξίας και Δημοσίων Έργων (ΦΕΚ 238/Β/ 
5.4.89) με την οποία προβλέπεται η σύσταση δημοτικών ή κοινοτικών 
νομικών προσώπων με την επωνυμία «Σχολική Επιτροπή». 

3. Την αριθ. 53/1989 απόφαση του Κοινοτικού Συμβουλίου Αετού 
αποφασίζουμε: 

1. Συνιστούμε νομικό πρόσωπο δημοσίου δικαίου με την επωνυμία 
«Σχολική Επιτροπή Γυμνασίου, Δημοτικού και Νηπιαγωγείου Κοιν/ 
τας Αετού στην Κοινότητα Αετού Ν. Φλώρινας. 

2. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου,. 
αποχέτευσης, αναλωσίμων υλικών κ.λπ. 

β. Η εκτέλεση μικρών έργων για επισκευή και συντήρηση των διδα¬ 
κτηρίων. 

γ. Η αποκατάσταση φθορών και ζημιών των επίπλων, εξοπλισμού 
γενικά των διδακτηριακών εγκαταστάσεων. 

δ. Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργείας των σχολικών 
μονάδων. 

3. Το νομικό πρόσωπο διοικείται από επταμελές διοικητικό συμβού¬ 
λιο αποτέλούμενο από τους: 

α. Εκάστοτε Πρόεδρο της Κοινότητας ως Πρόεδρο, 
β. Έναν (1) Κοινοτικό Σύμβουλο που ορίζεται με απόφαση του Κοι¬ 
νοτικού Συμβουλίου. 

γ. Το Δ/ντή του Γυμνασίου. 

δ. Τον Δ/ντή του Δημοτικού Σχολείου. 

ε. Το Δ/ντή Νηπιαγωγείου. 

στ. Έναν εκπρόσωπο του συλλόγου γονέων και κηδεμόνων μαθητών 
του Γυμνασίου. 

ζ. Έναν εκπρόσωπο του συλλόγου γονέων και κηδεμόνων μαθητών 
Δημοτικού Σχολείου ή Νηπ/γείου. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί την Κοινοτική περίοδο. 
Το Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: .. 

α. Ετήσια επιχορήγηση της Κοινότητας. 

β. Ετήσια επιχορήγηση του κράτους, 
γ. Κάθε είδους εισρυρές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Περιουσία. 

Ολόκληρη η υφιστάμενη κινητή και ακίνητη περιουσία της σχολικής 
μονάδας. 

7. Το νομικά πρόσωπο εκπροσωπείται στα δικαστήρια και σε κάθε 
δημόσια αρχή απο τον πρόεδρο του Δ.Σ: και όταν αυτός απουσιάζει ή 
κωλύεσαι από τον αντιπρόεδρο. 


σεως. 

Φλώρινα, 11 Σεπτεμβρίου 1989 

Ο Νομαρχών Διευθυντής 
ΑΓΓ. ΑΣΗΜΑΚΟΠΟΪΛΟΣ 

-♦“- 

Αριθ. 11267 (11) 

Σύσταση Σχολικής Επιτροπής στη Κοινότητα Νέας Τρίγλιας Ν. Χαλκι¬ 
δικής. με την Επωνυμία «Σχολική Επιτροπή Νηπιαγωγείων Ν. Τρί- 
γλιας». 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Την Δ4/162/28.3.89 κοινή Υπουργική απόφαση των Υπουρ¬ 
γών Εσωτερικών, Οικονομικών, Εθνικ. Παιδείας και Θρησκευμάτων, 
Περιβάλλοντος Χωροταξίας και Δημοσίων Έργων, περί σύστασης Σχο¬ 
λικής Επιτροπής. 

2. Το αριθμ. 28303/17.5.89 έγγραφο του Υπ. Εσωτερικών σχε¬ 
τικά με τη σύσταση νομικών προσώπων με την επωνυμία Σχολική Επι¬ 
τροπή. 

3. Το άρθρο 175 τουΔΚΚ (Π.Δ. 76/85) όπως τροποποιήθηκε με το 
Ν.1882/89. 

4. Την αριθμ. 38/1989 απόφαση του κοινονικού συμβουλίου περί 
σύστασης κοινοτικού νομικού προσώπου με την επωνυμία Σχολική Επι¬ 
τροπή Νηπιαγωγείων Ν. Τρίγλιας, αποφασίζουμε: 

1. Συνιστούμε στην Κοινότητα Ν. Τρίγλιας του νομού Χαλκιδικής 
ίδιο νομικό πρόσωπο με την Επωνυμία Σχολική Επιτροπή Νηπιαγω¬ 
γείων Ν. Τρίγλιας. 

2. Σκοπός του νομικού, προσώπου είναι: 

Η διαχείρηση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λ.π. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων που κρίνονται αναγκαία για τη 
στήριξη της διοικητικής λειτουργίας των σχολικών μονάδων. 

3. Το νομικό πρόσωπο διοικείται από 5 μελές διοικητικό Συμβούλιο 
αποτελούμενο από: 

α. Εκάστοτε Πρόεδρο ως Πρόεδρο, 
β. Δύο κοινοτικούς συμβούλους. 

γ. Το Διευθυντή του Νηπιαγωγείου εκπρόσωπο του συλλόγου γο¬ 
νέων και κηδεμόνων. 

4. Η θητεία του πρώτου Διοικητικού Συμβουλίου του νομικού προ¬ 
σώπου λήγει με τη λήξη της παρούσας κοινοτικής περιόδου. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

Το Διοικητικό Συμβούλιο εκλέγει αντιπρόεδρο γραμματέα. 

5. Πάροι του νομικού προσώπου είναι: 
α. Ετήσια επιχορήγηση της κοινότητας, 
β. Ετήσια επιχορήγηση του κράτους. 

γ. Κάθε είδους εισφορές, δωρεές, κληρονομιές, κληροδοσίες. 

6. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Περιουσία: Νηπιαγωγείων Ν. Τρίγλιας 

Το αριθμ. 4367 αγροτεμάχιο έκτασης 19.500 τ.μ. 

Το αριθμ. 4369 αγροτεμάχιο έκτασης 10.000 τ.μ. 

Το αριθμ. 339β οικ. του 40ου Ο.Τ. έκτασης 1.000 τ.μ. με το υφι¬ 
στάμενο διδακτήριο 200 τ.μ. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 12 Σεπτεμβρίου 1989 
Ο Νομαρχών Διευθυντής 
ΝΙΚ. ΠΑΡΙΤΣΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ ίΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 


Καποδιστρίου 34 
104 32 

22.3211 ΥΡΕΤ ΟΡ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
ΒΙΒΛΙΟΘΗΚΗ: Σολωμού 51 τηλ.: 52.48.188 

Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 
Η ετήσια συνδρομή είναι: 


α) Για το Τεύχος Α' 

Δρχ. 

7.000 

Ρ) 

» 

» 

» 

Β 

» 

10.000 

Υ) 

» 

» 

» 

Γ 

» 

4.000 

δ) 

» 

» 

» 

Δ' 

» 

10.000 

ε) 

*» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

- 1.000 

ι) 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠ0ΓΡΑΦΕΙΟ 









